Αργυρότοπος Θεσπρωτίας

Ο Αργυρότοπος (πρώην ΑρβενίτσαΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 96.) είναι χωριό του δήμου Ηγουμενίτσας στον νομό Θεσπρωτίας της Ηπείρου. Σύμφωνα με την απογραφή του 2021, ο πληθυσμός του ανέρχεται στους 144 κατοίκους.

 Γενικά στοιχεία 
Ο Αργυρότοπος είναι κτισμένος σε υψόμετρο 60 μέτρων. Βρίσκεται περίπου 20 χλμ νότια της Ηγουμενίτσας, εντός των ορίων της πρώην επαρχίας Θυάμιδος. Η κτηνοτροφία αποτελεί την κύρια ασχολία των κατοίκων του.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η κεντρική εκκλησία του χωριού είναι αφιερωμένη στην Κοίμηση της Θεοτόκου.

 Ιστορία 

Σύμφωνα με την οθωμανική απογραφή του 1895, επρόκειτο για ελεύθερο χωριό (όχι τσιφλίκι) και είχε 379 κατοίκους, κατανεμημένους σε 86 φορολογικούς χανέδες. Παραδοσιακά αποτελούσε αλβανόφωνοΛάμπρος Μπαλτσιώτης, Οι μουσουλμάνοι Τσάμηδες από την είσοδό τους στο ελληνικό κράτος μέχρι την έναρξη του ελληνοϊταλικού πολέμου (1913-1940). Η ιστορία μιας κοινότητας από το millet στο έθνος, Πάντειο Πανεπιστήμιο Κοινωνικών και Πολιτικών Επιστημών-Διδακτορική Διατριβή, Αθήνα 2009, σελ. 103. χωριό, με τους χριστιανούς κατοίκους του να αναφέρονται ως Αρβανίτες. Παράλληλα, μέχρι και τον Μεσοπόλεμο, στον Αργυρότοπο ζούσαν  και μουσουλμάνοι ΤσάμηδεςΜπαλτσιώτης, 2009, σελ. 189., ενώ στον οικισμό είχε συσταθεί εκείνη την περίοδο και μια από τις τρεις επιτροπές διαχείρισης των βακουφικών περιουσιών, με επικεφαλής τον μουφτή της ΗγουμενίτσαςΜπαλτσιώτης, 2009, σελ. 197.. Ο πληθυσμός των Τσάμηδων του χωριού, μειωνόταν σταδιακά από το 1913 (έτος ενσωμάτωσης της Θεσπρωτίας στην Ελλάδα) και εντεύθεν και απουσίαζε παντελώς από τα επίσημα στατιστικά της απογραφής του 1940Αθανάσιος Γκότοβος, Τσαμουριά. Ταυτότητες στην κατοχική Θεσπρωτία και ο ρόλος της μουσουλμανικής μειονότητας, Εναλλακτικές Εκδόσεις, Αθήνα 2016, σελ. 90.. Ενδιάμεσα, μετά τη Μικρασιατική Καταστροφή, εγκαταστάθηκαν προσωρινά στον Αργυρότοπο 30 Έλληνες πρόσφυγεςΜπαλτσιώτης, 2009, σελ. 253..

Κατά τη διάρκεια της Κατοχής, ο Αργυρότοπος λεηλατήθηκε από Γερμανούς στρατιώτες και ένοπλους συνεργάτες προερχόμενους από τη μειονότητα των Τσάμηδων, ενώ δύοΓκότοβος, 2016, σελ. 110. ή έξι κάτοικοί του έχασαν τη ζωή τουςΈκθεσις των γενομένων ζημιών εν γένει Ηπείρου από της κηρύξεως του Ελληνο-ιταλικού πολέμου (28-10-40) μέχρι της τελικής απελευθερώσεώς της, Οκτώβριος 1944, Βιβλιοθήκη Ηπειρωτικής Εταιρείας Αθηνών, Αθήνα 1987, σελ. 136 και 140.. Μεταπολεμικά, εγκαταστάθηκαν στο χωριό και λίγες οικογένειες Σαρακατσάνων.

 Απογραφές πληθυσμού 
Απογραφή1895192819401951196119711981199120012011Πληθυσμός379406448200316265202331293164

 Παραπομπές 

Αργυρότοπος